**Բյուլա Բոնդի** (անգլ.՝ Beulah Bondi, մայիսի 3, 1888(1888-05-03), Վալպարաիսո, Ինդիանա, ԱՄՆ - հունվարի 11, 1981(1981-01-11), Հոլիվուդ, ԱՄՆ), ամերիկացի դերասանուհի։

Կենսագրություն և կարիերա
------------------------

Բյուլա Բոնդին ծնվել է 1889 թ. ԱՄՆ-ի Ինդիանա նահանգի Վալպարաիսո քաղաքում՝ Ադոլֆա Բլոնդիի և Էվա Մերբլի ընտանիքում։ Դերասանական կարիերան նա սկսել է մանուկ հասակից՝ արդեն 7 տարեկանում մասնակցելով իր հարազատ քաղաքի օպերային թատրոնում բեմադրված «Փոքրիկ լորդ Ֆաունտելրոյ» ներկայացմանը։ 1918 թ. ավարտել է Վալպարաիոսի համալսարանը՝ ստանալով բակալավրի որակավորում բանախոսական արվեստի մասնագիտությամբ։

Կինոյում նորամուտը կայացել է 1931 թ. «Փողոցային տեսարան» ֆիլմում։ 1936 թ. Բյուլա Բոնդին դարձավ մեկն այն հինգ դերասանուհիներից, ովքեր ներկայացվեցին Օսկարի երկրորդ պլանի լավագույն դերասանուհի նոր ստեղծված անվանակարգում՝ «Թեթև վարքի տեր հիանալի կինը» ֆիլմի համար։ 2 տարի հետո մեկ անգամ ևս ներկայացվում է Օսկարի նույն անվանակարգում «Մարդկայի սրտերի համար» ֆիլմում խաղացած դերի համար։

Կինոյում հաճախ է մարմնավորել գլխավոր հերոսների մայրերին։ Այսպես օրինակ դերասան Ջեյմս Ստյուարտի մոր դերը նա խաղացել է հետևյալ 4 ֆիլմերում՝ «Այս հրաշալի կյանքը», «Միստեր Սմիթը գնում է Վաշինգտոն», «Մարդկային սրտերի համար» և «Լեդիի կենդանացումը»։

Վերջին դերը մեծ էկրանին Մարտի Կորին Ուոլտոնի դերն էր «Ուոլտոնները» հեռուստատեսային սերիալում, որտեղ նա խաղացել է երկու դրվագներում՝ 1974 և 1976 թթ.։ Իսկ 1977 թ. այդ դերի համար ստացել է «Էմմի» մրցանակ, որպես դրամատիկ սերիալի լավագույն հրավիրված դերասանուհի։

Չնայած նրան, որ ֆիլմերում նա հաճախ է կերտել մոր դերեր, իրական կյանքում երբեք ամուսնացած չի եղել և երեխաներ չի ունեցել։ Մահացել է 91 տարեկանում՝ թոքերի հիվանդությունից, որի պատճառ էր հանդիսացել իր կատվի վրա ընկնելը։

Կինեմատոգրաֆիայում ունեցած ավանդի համար Բյուլա Բոնդին Հոլիվուդյան փառքի ծառուղում արժանացել է աստղի։

Ֆիլմագրություն
--------------

Ընդհանուր թվով խաղացել է մոտ 80 գեղարվեստական և հեռուստատեսային ֆիլմերում։ Առավել նշանավոր ֆիլմերն են.

| տարի | ֆիլմ | ռեժիսոր | խաղընկերներ |
| --- | --- | --- | --- |
| 1931 | «Էռռոուսմիթ» | Ջոն Ֆորդ | Ռոնալդ ԿոլմանՀելեն Հայս |
| 1936 | «Միայնակ սոճու արահետը» | Հենրի Հաթաուեյ | Հենրի ՖոնդաՍեմուել Հինդս |
| 1936 | «Թեթև վարքի տեր հիանալի կինը» |  |  |
| 1937 | «Սալեմի աղջիկը» | Ֆրենկ Լլոյդ | Կլոդետ Կոլբեր |
| 1937 | «Զիջիր տեղդ վաղվա օրվան» | Լեո ՄակՔերի | Թոմաս Միտչել |
| 1938 | «Լեդիի կենդանացումը» | Ջորջ Սթիվենս | Ջեյմս ՍտյուարտՋինջեր Ռոջերս |
| 1938 | «Մարդկային սրտերը» | Կլարենս Բրոուն | Ջեյմս ՍտյուարտՉառլզ Քոբեռն |
| 1938 | «Քույրերը» | Անատոլ Լիտվակ | Բեթ ԴևիսՀենրի Տրևերս |
| 1939 | «Միստր Սմիթը գնում է Վաշինգտոն» | Ֆրենկ Կապրա | Ջեյմս ՍտյուարտՋին ԱրթուրԿլոդ ՌեյնսԹոմաս ՄիտչելԿլոդ Ռեյնս |
| 1943 | «Պահակություն Հռենոսի վրա» | Հերման Շումլին | Բեթ Դևիս |
| 1946 | «Այս հրաշալի կյանքը» | Ֆրենկ Կապրա | Ջեյմս ՍտյուարտԴոննա ՌիդԼայոնել ԲերիմորԹոմաս ՄիտչելՀենրի ՏրևերսՈւորդ ԲոնդԳլորիա ԳրեհեմՖրենկ ՖայլենՍեմուել Հինդս |

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  *Deutsche Nationalbibliothek* Record #143921991 // Gemeinsame Normdatei (գերմ.) — 2012—2016.
3. 1 2  Beulah Bondi — 2010.
4. ↑  «Beulah Bondi». Արխիվացված է օրիգինալից 2004 թ․ օգոստոսի 17-ին. Վերցված է 2004 թ․ օգոստոսի 17-ին.

Արտաքին հղումներ
----------------

* Internet Movie Database կայքում(չաշխատող հղում)
* ԿինոՊոիսկ կայքում
* Internet Broadway Database կայքում